Source: http://docplayer.fi/4217506-Sananvapaus-ja-vihapuhe.html
Timestamp: 2018-03-23 09:42:11+00:00
Document Index: 6094574

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'kko ']

SANANVAPAUS JA VIHAPUHE - PDF
Download "SANANVAPAUS JA VIHAPUHE"
1 SANANVAPAUS JA VIHAPUHE Lapin yliopisto Sallamari Saarijärvi Oikeustieteiden tiedekunta Maisteritutkielma Rikosoikeus 2015
2 Lapin yliopisto, oikeustieteiden tiedekunta Työn nimi: Sananvapaus ja vihapuhe Tekijä: Sallamari Saarijärvi Opetuskokonaisuus ja oppiaine: Rikosoikeus Työn laji: Tutkielma_x_Laudaturtyö Lisensiaatintyö Kirjallinen työ Sivumäärä: 67 Vuosi: 2015 Tiivistelmä: Vihapuheella tarkoitetaan Euroopan neuvoston ministerikomitean mukaan sellaista ilmaisua, jolla levitetään, yllytetään, edistetään tai oikeutetaan rotuvihaa, muukalaisvihaa, antisemitismiä, tai muunlaista vihaa, joka perustuu suvaitsemattomuuteen. Aina ei kuitenkaan ole yksiselitteistä vetää rajaa sananvapauden turvin esitettyjen poliittisten tai yhteiskunnallisesti merkityksellisten mielipiteiden ja rangaistavan kielenkäytön välille. Sananvapaus on demokraattisessa yhteiskunnassa perustavanlaatuinen oikeus. Kun vihapuheeseen puututaan lainsäädännön keinoin, kajotaan myös tähän yksilön tärkeään ihmis- ja perusoikeuteen. Vihapuheen ja sananvapauden välillä vallitsee perusoikeuksien kollisio. Tässä rikosoikeuden alaan lukeutuvassa oikeusdogmaattisessa tutkimuksessa tarkastellaan vihapuheen ja sananvapauden välistä jännitteistä suhdetta sekä sitä, miten tämä ristiriita on lainsäädännössä ja oikeuskäytännössä ratkaistu. Suomen lainsäädännössä vihapuhetta vastaa lähinnä rikoslain 11 luvun 10 :n kiihottaminen kansanryhmää vastaan. Toinen vihapuheeseen läheisesti liittyvä pykälä kotimaisessa lainsäädännössä on rikoslain 17 luvun 10 :n säännös uskonrauhan rikkomisesta. Tutkielmassa syvennytään näiden rikoslain pykälien tunnusmerkistöihin sekä niihin liittyviin tulkintaongelmiin. Tutkielmassa esitellään myös näiden kriminalisointien taustalla olevaa kansainvälistä lainsäädäntöä sekä kansainvälisiä sopimuksia. Tarkastelun kohteena on vihapuhetta koskevat kotimaiset oikeustapaukset sekä Euroopan ihmisoikeustuomioistuimen vihapuheeseen liittyvä oikeuskäytäntö, jolla on ollut suuri vaikutus kotimaisen vihapuhetta koskevan laintulkinnan ja oikeuskäytännön muodostumiseen. Tutkimani aineisto koostuu käräjä- ja hovioikeuksista saamistani tuomioista oikeustapauksiin, jotka koskevat kansanryhmää vastaan kiihottamista ja uskonrauhan rikkomista 20 kuluneen vuoden ajalta sekä ainoasta korkeimman oikeuden ratkaisusta vihapuheeseen liittyen. Kotimainen oikeuskäytäntö on vielä melko uutta, eikä lain soveltaminen ja -tulkinta ole vielä täydellisesti ja järjestelmällisesti selkiytynyt. Vaikka myös ihmisoikeustuomioistuimen oikeuskäytäntö kärsii eräänlaisesta täsmällisyyden ja systemaattisuuden puutteesta, sen rooli kotimaisen vihapuheeseen liittyvän laintulkinnan selkiytymisessä ja kehityksessä tulee tulevien vuosien aikana olemaan hyvin merkittävä. Avainsanat: Sananvapaus, Vihapuhe, Kiihottaminen kansanryhmää vastaan, Uskonrauhan rikkominen, Euroopan ihmisoikeustuomioistuin Muita tietoja:suostun tutkielman luovuttamiseen Rovaniemen hovioikeuden käyttöön_x_ Suostun tutkielman luovuttamiseen kirjastossa käytettäväksi_x_ Suostun tutkielman luovuttamiseen Lapin maakuntakirjastossa käytettäväksi_x_ (vain Lappia koskevat)
3 Sisällys 1. Johdanto Vihapuheeseen liittyvät ongelmat Tutkimusmetodi ja aineisto Sananvapaus perus- ja ihmisoikeutena Sananvapauden perusteluja Sananvapauden rajoittaminen Vihapuheen historia ja nykyaika Vihapuheen historia ja ilmentymät Suomessa Vihapuhe sananvapauden rajoittajana Euroopan ihmisoikeussopimuksen järjestelmä Euroopan ihmisoikeustuomioistuin ja Ihmisoikeussopimuksen tulkinta Ihmisoikeussopimus ja sananvapaus Euroopan ihmisoikeustuomioistuimen oikeuskäytäntö Johtopäätöksiä Ihmisoikeustuomioistuimen oikeuskäytännöstä Euroopan Unioni: sananvapaus ja rasismi Kansainväliset sopimukset Kaikkinaisen rotusyrjinnän poistamista koskeva kansainvälinen yleissopimus Kansalaisoikeuksia ja poliittisia oikeuksia koskeva kansainvälinen yleissopimus Euroopan neuvoston tietoverkkorikollisuutta koskevan yleissopimuksen lisäpöytäkirja Kiihottaminen kansanryhmää vastaan Kansanryhmän käsite Levittää ja asettaa saataville Uhata, panetella, solvata Ylläpitäjän vastuu Tahallisuus Törkeä kiihottaminen kansanryhmää vastaan Uskonrauhan rikkominen Poliittinen ja yhteiskunnallinen keskustelu Johtopäätökset ja yhteenveto I
4 Lähteet Kirjallisuus Alexy, Robert: Theorie der Grundrechte, Suhrkamp, Frankfurt Am Main Barendt, Eric: Freedom of Speech. Oxford University Press, Oxford Cannie, Hannes & Voorhoof, Dirk: The Abuse Clause and Freedom of Expression in the European Human Rights Convention: An Added Value for Democracy and Human Rights Protection? Netherlands Quarterly of Human Rights vol. 29/1 (2011). Delgado, Richard & Stefanic, Jean: Do We Defend Nazis? Hatespeech, Pornography, and the New First Amendment, New York University Press, New York Delgado, Richard & Stefanic, Jean: Understanding Words That Wound, Westview Press, Colorado Ferguson,Niall (2004) The way we live now. Eurabia? The New York Times Saatavilla: luettu: Forss, Marko: Fobban sosiaalisen median selviytymisopas.crime Time Helsinki Frände, Dan: Yleinen rikosoikeus, Helsinki Förbom, Jussi (2010) Hallan vaara. Merkintöjä maahanmuutonpuhetavoista. Helsinki: Like. Grimm, Dieter: Freedom of Speech in Globalized World, teoksessa Hare, Ivan & Weinstein, James (toim.): Extreme Speech and Democracy, Oxford University Press, Oxford Hare, Ivan: Extreme Speech Under International and Regional Human Rights Standards, teoksessa Hare, Ivan & Weinstein James (toim.) Extreme Speech and Democracy, Oxford University Press, Oxford, II
5 Heiskanen, Jussi: Kiihottaminen kansanryhmää vastaan teoksessa Tiilikka, Päivi Siro, Jukka (toim.): Kirjoituksia viestintäoikeudesta. Helsingin hovioikeus, Hakapaino Oy, Helsinki Herz, Michael & Molnar, Peter (toim.): The content and the context of Hatespeech, Rethinking, Regulation and Responses, Cambridge University Press, Cambridge Horsti, Karina: Uncivil social media in the civil society narrative. International Communication Association (ICA) Conference Proceedings, Phoenix, USA Illman, Mika: Hets mot folkgrupp. Suomalaisen Lakimiesyhdistyksen julkaisuja A-sarja, Illman, Mika: Uudistunut säännös kiihottamisesta kansanryhmää vastaan, Oikeus 2/2012. Jalonen, Jussi: Puolikuun pelko. Muslimivastaiset ääriliikkeet Euroopassa ja Suomessa. Teoksessa: Kullberg, Anssi (toim.) Suomi, terrorismi, Supo. Koira joka ei haukkunut: miksi ja miten Suomi on välttynyt terroristisen toiminnan leviämiseltä? Helsinki: WSOY, Keane, David: Attacking Hate Speech Under Artickle 17 of the European Convention of Human Rights, Netherlands Quarterly of Human Rights vol. 25/4, Kimpimäki, Minna: Kansainvälinen Rikosoikeus, Kauppakamari 2015 Koivulaakso, Dan; Brunila Mikael; Andersson Li: Äärioikeisto Suomessa, Into Kustannus Oy, Helsinki Kolehmainen, Simo: Syyteoikeudesta sananvapausrikoksissa, Valtakunnansyyttäjän viraston julkaisusarja nro 6, Edita Prima Oy, Helsinki Kortteinen, Juhani: Sananvapaus ihmisoikeutena. Teoksessa Nordenstreng, Kaarle(toim.) Sananvapaus. Juva WSOY Kretzmer, David: Freedom of speech and racism.cardozo Law Review 8/ Lahti, Raimo: Rikosoikeudellisesta oikeuslähde- ja lainsoveltamisopista, teoksessa Huovila, Mika; Lahti, Raimo & Ojala, Timo: Rikostuomion perusteleminen, Helsingin hovioikeuden julkaisuja, III
6 Hakapaino Oy, Helsinki Lerner, natan: The U.N. Convention on the elimination of All Forms of Racial Discrimination. A.W.Sijthoff. Leyden Linna, Tuula: Oikeuden väärinkäytön kielto ja sen sovelluksia, Lakimies Manninen, Sami: Sananvapaus ja julkisuus (PL 12 ), teoksessa Perusoikeudet 2. uudistettu painos. WSOY pro. Helsinki Melander, Sakari: EU-rikosoikeus, WSOYPro, Helsinki Meron Theodor: The meaning and reach of the international convention on the elimination of all forms of racial discrimination. American Journal of International Law Mill, John Stuart: Vapaudesta, Kustannus Oy Librum, Mikkeli 1982 N:o262, Gummerus Kirjapaino Oy, Jyväskylä McGonagle, Tarlach: Minority Rights, Freedom of Expression and of the Media: Dynamics and dilemmas. Intersentia. Cambridge Neuvonen, Riku: Sananvapaus, joukkoviestintä ja sääntely. Talentum Helsinki Neuvonen, Riku: Sananvapauden sääntely Suomessa. CC Lakimiesliiton Kustannus, Helsinki Nuutila, Ari-Matti ja Nuotio, Kimmo: RL 11: Sotarikokset ja Rikokset ihmisyyttä vastaan teoksessa Lappi-Seppälä, Hakamies, Koskinen, Majanen, Melander, Nuotio, Nuutila, Ojala, Rautio (toim.): Rikosoikeus s Werner Söderström Lakitieto Oy, Juva Ojanen, Tuomas: Eduskunnan perustuslakivaliokunta ja tuomioistuimet kohti valtiosääntöistä dialogia? Teoksessa Letto Vanamo, Pia; Mäenpää, Olli & Ojanen, Tuomas: Juhlajulkaisu Mikael Hidén / , Suomalainen Lakimiesyhdistys, Helsinki Pellonpää, Matti; Gullans, Monica; Pölönen, Pasi & Tapanila, Antti: Euroopan Ihmisoikeussopimus, Talentum, Helsinki IV
7 Post, Robert C: Racist speech, democracy and the first amendment. William & Mary Law Review. 32/ Pöyhtäri, Haara & Raittila (2013) Vihapuhe sananvapautta kaventamassa. Suomen Yliopistopaino Oy-Juvenus Print Tampere Raittila, Pentti: Journalismin maahanmuuttokeskustelu: hymistelyä, kriittisyyttä vai rasismin tukemista? Teoksessa: Keskinen, Suvi; Rastas, Anna & Tuori, Salla (toim.) En ole rasisti, mutta Maahanmuutosta, monikulttuurisuudesta ja kritiikistä. Tampere: Vastapaino, Rask, Riikka: Vihapuhe Euroopan ihmisoikeustuomioistuimen oikeuskäytännön valossa. Rosenfeld, Michel: Hatespeech in Constitutional Jurisprudence: A comparative analysis teoksessa (2012). Delgado, Richard & Stefanic, Jean: Must We Defend Nazis? Hatespeech, Pornography, and the New First Amendment, New York University Press, New York, Delgado, Richard & Stefanic, Jean: Understanding Words That Wound, Westview Press, Colorado, Sunstein, Cass: Republic.com. Princeton & Oxford: Princeton University Press, Thornberry, Patrick: Confronting racial discrimination: A CERD perspective. Human Rights Law Review Youngs, Gillian (2009) Blogging and globalization: the blurring of the public/private spheres. Vertovec, Steven & Wessendorf, Susan: Introduction: assesing the backlash against multiculturalism in Europe, Teoksessa: Vertovec, Steven & Wessendorf, Susan (toim.) The multiculturalism backlash. European Discourses, policies and practices. London : Routledge, Viljanen, Veli-Pekka: Perusoikeuksien rajoitusedellytykset, WSOY lakitieto, Helsinki V
8 Virallislähteet Euroopan Unioni: Euroopan Unionin perusoikeuskirja (2000/C 364/01) Resolution 1510, 2006, Freedon of expression and respect for religious beliefs. Neuvoston puitepäätös rasismin ja muukalaisvihan tiettyjen muotojen ja ilmaisujen torjumisesta rikosoikeudellisin keinoin 2008/913/YOS Kansainväliset sopimukset: Kaikkinaisen rotusyrjinnän poistamista koskeva kansainvälinen yleissopimus, SopS 37/1970 Yhdistyneiden Kansakuntien kansalaisoikeuksia ja poliittisia oikeuksia koskeva kansainvälinen yleissopimus, SopS 8/1976 Wienin valtiosopimusoikeutta koskeva yleissopimus SopS 33/1980 Euroopan Ihmisoikeussopimus SopS 63/1999 Euroopan neuvoston tietoverkkorikollisuutta koskevan yleissopimuksen rasistisia rikoksia koskeva lisäpöytäkirja, SopS 60/2007 Muu: Ihmisoikeuskomitea HRC, General Comment Committee on the Elimination of Racial Discrimination: General Recommendation Lainvalmisteluaineisto: Hallituksen esitys 6/1997 vp Eduskunnalle oikeudenkäyttöä, viranomaisia ja yleistä järjestystä vastaan kohdistuvia rikoksia sekä seksuaalirikoksia koskevien säännösten uudistamiseksi. Hallituksen esitys 309/1993 vp eduskunnalle perustuslain perusoikeussäännösten muuttamisesta. Hallituksen esitys 44/2002 vp Eduskunnalle rikosoikeuden yleisiä oppeja koskevan lainsäädännön uudistamiseksi. Hallituksen esitys 54/2002 vp Eduskunnalle laiksi sananvapauden käyttämisestä joukkoviestinnässä ja eräiksi siihen liittyviksi laeiksi. VI
9 Hallituksen esitys 317/2010 vp Eduskunnalle Euroopan neuvoston tietoverkkorikollisuutta koskevan yleissopimuksen lisäpöytäkirjan, joka koskee tietojärjestelmien välityksellä tehtyjen luonteeltaan rasististen ja muukalaisvihamielisten tekojen kriminalisointia, hyväksymisestä ja laiksi sen lainsäädännön alaan kuuluvien määräysten voimaansaattamisesta sekä laeiksi rikoslain ja tietoyhteiskunnan palvelujen tarjoamisesta annetun lain 15 :n muuttamisesta. Perustuslakivaliokunnan lausunto PeVL 26/2002 vp Valtioneuvoston kirjelmä ehdotuksesta neuvoston puitepäätökseksi (rasismin ja muukalaisvihan vastainen toiminta). Valtakunnansyyttäjänviraston raportti Rangaistavan vihapuheen levittäminen Internetissä Rangaistavan vihapuheen määrittäminen ja rikosoikeudellisen vastuun kohdentuminen erilaisiin Internetissä toimiviin toimijoihin, Työryhmän raportti Dnro17/34/11. Oikeuskäytäntö Suomi: Korkein oikeus 2012:58 Itä-Suomen hovioikeus nro 1200 (dnro R 99/663) Itä-Suomen hovioikeus nro 1360 (dnro R 04/759) Kouvolan hovioikeus nro 48 (dnro R 08/978) Kouvolan hovioikeus nro 1146 (dnro R 10/1164) Helsingin hovioikeus nro 2370 (dnro R 08/1382) Helsingin hovioikeus nro 2854 (dnro R 12/385) Rovaniemen hovioikeus nro 14/ (dnro R 14/66) Joensuun käräjäoikeus nro 706 (dnro R 99/268) Joensuun käräjäoikeus nro 04/686 (dnro R 04/469) Pohjois-Savon käräjäoikeus nro 14/ (dnro R 13/2155) Porvoon käräjäoikeus nro 07/22 (dnro R 06/778) Espoon käräjäoikeus nro 08/740 (dnro R 07/2058) Kemi-Tornion käräjäoikeus nro 09/533 (dnro R 09/260) VII
10 Päijät-Hämeen käräjäoikeus nro 10/3147 (dnro R 10/1554) Helsingin käräjäoikeus nro 09/8225 (dnro R 09/3080) Satakunnan käräjäoikeus nro 12/3028 (dnro R 12/2215) Imatran käräjäoikeus nro 08/423 (R 08/423) Ylivieska-Raahen käräjäoikeus nro 13/ (dnro R 13/587) Etelä-Savon käräjäoikeus nro 12/1163 (dnro R 11/1359) Euroopan Ihmisoikeustuomioistuin: EIT Golder v. Yhdistyneet Kuningaskunnat (1975) EIT Handyside v Yhdistyneet Kuningaskunnat (1976) EIT Lingens v. Itävalta (1986) EIT Tyrer v. Yhdistyneet Kuningaskunnat (1987) EIT Soering v. Yhdistyneet Kuningaskunnat (1989) EIT Castells v Espanja (1992) EIT Thorgeirson v. Islanti (1992) EIT Jersild v. Tanska (1994) EIT W.P. & muut v. Puola (1996) EIT Schimanek v. Itävalta (2000) EIT Garaudy v. Ranska (2003) EIT Norwood v. Yhdistynyt Kuningaskunta (2004) EIT Witzsch v. Saksa (2005) EIT Willem v. Ranska (2009) EIT Féret v Belgia (2009) EIT Paksas v. Liettua (2011) EIT Bayatyan v. Armenia (2011) EIT Vejdeland ym. v. Ruotsi (2012) EIT Hizb Ut-Tahrir & muut v. Saksa (2012) EIT Perincek c. Suisse (2013) Muut: Faurisson v. France, HRC (Ihmisoikeustoimikunta) Remer v. Germany, HRC (Ihmisoikeustoimikunta) Canada Supreme Court, R. v, Keegstra, 3 S.C.R. 697 (1990) VIII
11 Internet: Helsingin yliopisto: https://university.helsinki.fi/fi/uutiset/kielentutkija-auttaa-tunnistamaan-vihapuheen Yle: peraanny_ html keskustelua/ keskustelua/ vastaan/ Uusi Suomi: Iltalehti: Helsingin Sanomat: IX
12 Kansan Uutiset: Politiikasta.fi: Jarmo Rinne, Kaleva: Verkkouutiset: Muut: EU-maat hajosivat Muhammad-kannoissaan. Länsi-Savo s.20 Ranskalaislehti puolusti pilakuvia. Länsi Savo s.1 X
13 1. Johdanto Julkisen keskustelun aiheeksi on viime vuosien aikana noussut kysymys vihapuheesta ja verkkovihasta. Termi esiintyy toistuvasti useissa erilaisissa yhteyksissä; kahvipöytien ääressä käydyissä keskusteluissa, mediassa sekä poliittisen ja yhteiskunnallisen keskustelun yhteydessä. Vihapuheella tarkoitetaan Euroopan neuvoston ministerikomitean mukaan sellaista ilmaisua, jolla levitetään, yllytetään, edistetään tai oikeutetaan rotuvihaa, muukalaisvihaa, antisemitismiä, tai muunlaista vihaa, joka perustuu suvaitsemattomuuteen. 1 Vaikka Euroopan neuvoston ministerikomitean määritelmä vihapuheesta kuulostaa yksiselitteiseltä, termi on tavalliselle kansalaiselle usein vielä melko epäselvä ja vaikeasti avautuva. Sekaannusta on omiaan aiheuttamaan muun muassa se seikka, että vihapuheen käsitettä ei löydy Suomen lainsäädännöstä. Vaikka kysymys vihapuheesta on noussut julkisen keskustelun aiheeksi vasta viime vuosien aikana, kyseessä ei kuitenkaan ole mikään uusi ilmiö. Ihmisten luokittelua ja syrjintää on ollut olemassa jo vuosisatoja. Jo politiikan alkuajoista asti retoriikassa on hyödynnetty vastapuolen leimaamista ja väheksyntää. 2 Muinaisten roomalaisten tiedetään käyttäneen hyväkseen vihapuheelle ominaisia ilmauksia etäännyttääkseen itsensä muista kansanryhmistä, kuten kristityistä. 3 Yksi tunnettu esimerkki historiassa vihapuheesta ja sen kärjistymisestä väkivallaksi on Hitlerin Saksan aikainen etnisten, uskonnollisten ja muiden vähemmistöryhmien vainoaminen, joka päättyi lopulta näiden ryhmien systemaattiseen kansanmurhaan. Yhteiskunnallisen ja poliittisen keskustelun on huomattu kehittyneen aggressiivisempaan suuntaan. Keskustelu on huomattavasti vapautunut, minkä seurauksena myös äärimielipiteiden esittäjät saavat äänensä kuuluviin. Selitys vihapuhe- ilmiön äkilliselle ajankohtaistumiselle voidaan löytää globaalin tietoverkoston aseman vakiintumisesta kulttuuriimme ja arkipäiväämme. Internetin rooli elämässämme on kasvanut voimakkaasti viime vuosikymmenien aikana. Myös suuri osa keskusteluista on siirtynyt internetin keskustelupalsoilla käytäviksi. Internet määrittää nykyajan vihapuhekeskustelua hyvin voimakkaasti, eikä näitä kahta asiaa voida erottaa toisistaan. Internetin ansiosta vihapuhe on löytänyt uuden maailmanlaajuisen foorumin sekä suuremman määrään kuulijoita. Maailmanlaajuisen tietoverkon välityksellä mielipiteet ja ajatukset leviävät ennätysvauhtia ja tavoittavat lukijat ja kuulijat joka puolella maapalloa. Oman sävynsä asialle 1 Euroopan komitea, Fact sheet 4: Hate Speech Jarmo Rinne, 3 1
14 antaa se, että netin keskustelupalstoilla mielipiteensä voi ilmaista anonymiteetin suojin. 4 Internetissä haluttu tieto on vapaasti saatavilla ja keskustelun luonteen, laadun ja aihepiirin valinta on helppoa. Vaarana on tällöin, että tietyllä keskustelupalstalla ajatuksia vaihtavat ainoastaan asioista samalla tavalla ajattelevat, eikä keskustelussa ole mukana muita näkökantoja. Tällaisia keskustelupalstoja on helppo hyödyntää vihalietsontaan, kun aggressiiviset äärimielipiteet tukevat ja ruokkivat toisiaan. 5 Suomalaisessa keskustelussa tunteita herättäviä aiheita ovat muun muassa maahanmuuttopolitiikka, seksuaalivähemmistöjen oikeudet sekä pakkoruotsiin liittyvä kielikysymys. Vihapuhe suuntautuu usein etnisiin ja kansallisiin vähemmistöihin kuuluviin, uskonnollisiin yhteisöihin kuuluviin, seksuaalisiin vähemmistöihin kuuluviin sekä vammaisiin henkilöihin. Myös asiantuntijat, poliitikot, julkisuuden henkilöt ja toimittajat joutuvat yhä useammin vihapuheen ja uhkailujen kohteeksi. 6 Helppoja kohteita vihapuheelle ovat henkilöt, jotka julkisuudessa puhuvat näistä tunteita herättävistä aiheista. 7 Vuonna 2013 keskustelu kävi kuumana kielikysymyksen ympärillä. Ruotsin kielen asema herätti Suomessa tunteita jopa siinä määrin, että useat suomalaiset toimittajat saivat uhkauksia sisältävien vihakirjeiden aallon. Vihaposti kohdistui niin suomenruotsalaisiin toimittajiin kuin Helsingin Sanomien päätoimittajaankin, jota vihakirjeissä painostettiin muuttamaan lehden suhtautumista pakkoruotsiin torjuvan kielteiseksi. 8 Myös ravintosuosituksiin liittyvä keskustelu on saanut hyvin aggressiivisia piirteitä. Esimerkiksi ravitsemustieteen professori Fogelholm on kokenut joutuneensa fanaattisten karppaajien kohteeksi. 9 Monet asiantuntijat eivät enää halua esittää lausuntoja julkisuudessa, koska siihen sisältyy vaara joutua uhkailujen ja muun hyökkäävän kirjoittelun kohteeksi Sunstein 2001, 5-9; Youngs 2009, s Keskinen, Rastas & Tuori 2009, 13-14; Fröbom 2010, s uutiset Ks. esim. Keskinen, Rastas & Tuori 2009, s ; Förbom 2010, s.10. 2
15 1.1. Vihapuheeseen liittyvät ongelmat Käsitettä vihapuhe käytetään julkisessa keskustelussa nykyään niin ahkerasti, että voidaan jopa puhua termin vakiintumisesta puhekieleen. Termin käyttö on kuitenkin hyvin epämääräistä eikä lainsäädännöstäkään löydy apua tilanteen selkiyttämiseksi. Julkisissa medioissakin on hyvin usein sekoitettu toisiinsa oikeudelliseen rangaistukseen johtava kriminalisoitu vihapuhe ja tavallinen sallittu kritiikki, joka toisinaan ilmaistaan hyvinkin jyrkin ja hyvien tapojen vastaisin sanankääntein. 11 Vihapuhe -ilmiön ajankohtaistumisen myötä Suomessa on herätty tarpeeseen määritellä sananvapauden ja rangaistavan kielenkäytön väliset rajat. Vihapuheen oikeudellisen sääntelyn ja sananvapauden välinen suhde on monelta osin jännitteinen. Sananvapaus on yksi demokraattisen yhteiskunnan kulmakivistä. Herjaava, aggressiivinen ja uhkaava puhe voi aiheuttaa äärimmilleen menneenä pelkoa jopa väkivallanteoista. Tunnettuina esimerkkeinä väkivaltaan kärjistyneestä vihapuheesta ja vihakirjoittelusta ovat Jokelan ja Kauhajoen kouluammuskelut ja Anders Breivikin tapaus Norjassa. Kesällä 2011 Anders Breivik ampui Oslossa ja Utöyan saarella Norjassa yhteensä 77 ihmistä. Ennen iskua Breivik julkaisi internetissä 1500-sivuisen manifestin nimeltä Eurooppalainen itsenäisyysjulistus, jossa hän jakoi äärioikeistolaisia ja anti-islamistisia ajatuksiaan. Myös Kauhajoen ja Jokelan kouluampujat levittivät ennen tekojaan internetissä eräänlaisia manifesteja ja heidän katsottiin osallistuneen aktiivisesti erilaisiin verkkokeskusteluihin, jotka käsittelivät muun muassa koulusurmien ihannointia ja ihmisvihaa. Pekka- Eric Auvinen surmasi vuonna 2007 Jokelan koulukeskuksessa 9 henkilöä itsensä mukaan lukien. Matti Juhani Saari puolestaan ampui Kauhajoella sijaitsevassa koulussa vuonna henkilöä ja lopuksi itsensä. Koulusurmien jälkimainingeissa käytiin keskustelua siitä, voiko vihaa lietsovilla keskustelupalstoilla olla yhteyttä tämänkaltaisiin väkivallantekoihin. Viimeistään Breivikin toteuttaman joukkosurman jälkeen levisi Suomessakin huoli vihapuheen ja erityisesti verkkovihan vaikutuksista. Breivik oli manifestissaan maininnut myös muun muassa perussuomalaisten kansanedustaja Jussi Halla-ahon. Poliisin nettivalvontaa tehostettiin ja erityisesti maahanmuuttokriittiset keskustelut ja kirjoitukset joutuivat tarkkailuun. 12 Huomio kiinnitettiin verkkovihan ja vihakirjoittelun vaikutuksiin ja siihen, onko näillä asioilla vaikutusta todelliseen väkivaltaan. 13 Ulkoministeri Erkki Tuomioja esitti ratkaisuksi internetin vihakirjoitteluun anonyymin nettikirjoittelun rajoittamista. 14 Vihapuheesta syytetyt vetoavat oikeuteensa ilmaista mielipiteensä sananvapauden nojalla. Onko sananvapaus kuitenkaan täysin 11 Pöyhtäri, Haara & Raittila 2013, s Pöyhtäri, Haara & Raittila 2013, s
16 absoluuttinen oikeus? Onko sananvapauden rajoittaminen oikeutettua silloin kun sen käyttäminen aiheuttaa väkivallan pelkoa ja turvattomuuden tunnetta? Tutkimusmetodi ja aineisto Tutkimus lukeutuu rikosoikeuden alaan. Tutkimusmetodini on oikeusdogmaattinen. Keskiössä on vihapuheen ja sananvapauden välinen jännitteinen suhde. Asetelmassa on havaittavissa selvä perusoikeuksien kollisio, jossa sananvapaus taistelee vähemmistöjen suojaa ja oikeuksia sekä tasaarvoisuutta vastaan. Tutkimuksen tarkoituksena on selvittää kuinka tämä ristiriita on lainsäädännössä ja oikeuskäytännössä ratkaistu. Tutkielma havainnollistaa vihapuheeseen liittyvää tämänhetkistä lainsäädäntöä, oikeuskäytäntöä ja laintulkintaa. Tutkielmassa käsitellään myös sananvapautta ja edellytyksiä, joilla sananvapautta voidaan rajoittaa vihapuheen ja rasistisen propagandan torjumiseksi. Suomen lainsäädännössä vihapuhetta vastaa lähinnä rikoslain 11 luvun 10 :n kiihottaminen kansanryhmää vastaan. Toinen pykälä, joka läheisesti liittyy vihapuheeseen ja voi tulla sovellettavaksi vihapuhetta koskevien rikosten yhteydessä on rikoslain 17 luvun 10 :n säännös uskonrauhan rikkomisesta. Säännös uskonrauhan rikkomisesta on hyvin kyseenalainen ja jo vuosia on käyty keskustelua säännöksen poistamisesta rikoslaista. 16 Tutkielmassani syvennyn edellä mainittujen rikoslain pykälien rikostunnusmerkistöihin sekä niihin liittyviin tulkintaongelmiin. Jossain kohdissa sivuan ohimennen myös kunnian loukkausta koskevaa sääntelyä, mutta sen tarkempi esittely on rajattu tutkielman ulkopuolelle. Tarkastelun kohteena on vihapuheeseen liittyvä kotimainen oikeuskäytäntö sekä aiheeseen liittyvät Euroopan ihmisoikeustuomioistuimen ratkaisut. Tutkielmaani varten olen tehnyt aineistopyynnöt Suomen käräjä- ja hovioikeuksiin. Tutkimani aineisto koostuu käräjä- ja hovioikeuksista saamistani tuomioista oikeustapauksiin, jotka koskevat kansanryhmää vastaan kiihottamista ja uskonrauhan rikkomista 20 kuluneen vuoden ajalta sekä ainoasta korkeimman oikeuden ratkaisusta vihapuheeseen liittyen. Pyrin selvittämään millä tavalla vihapuheen ja sananvapauden väliseen ongelmalliseen suhteeseen liittyvät erilaiset oikeudet ja arvot on pyritty yhteen sovittamaan ja turvaamaan lainsäädännön, laintulkinnan ja oikeuskäytännön keinoin. 15 Pöyhtäri, Haara & Raittila 2013, s
17 2. Sananvapaus perus- ja ihmisoikeutena Suomen perustuslaissa on taattu sananvapaus. Perustuslain 12 :n mukaan: Jokaisella on sananvapaus. Sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Tarkempia säännöksiä sananvapauden käyttämisestä annetaan lailla. Lailla voidaan säätää kuvaohjelmia koskevia lasten suojelemiseksi välttämättömiä rajoituksia. Viranomaisen hallussa olevat asiakirjat ja muut tallenteet ovat julkisia, jollei niiden julkisuutta ole välttämättömien syiden vuoksi lailla erikseen rajoitettu. Jokaisella on oikeus saada tieto julkisesta asiakirjasta ja tallenteesta. Suurin piirtein samansisältöinen sananvapaus turvataan myös Euroopan unionin perusoikeuskirjassa. Euroopan ihmisoikeussopimuksen 10. artiklan mukaan taas: Jokaisella on sananvapaus. Tämä oikeus sisältää vapauden pitää mielipiteitä sekä vastaanottaa ja levittää tietoja ja ajatuksia alueellisista rajoista riippumatta ja viranomaisten siihen puuttumatta. Tämä artikla ei estä valtiota tekemästä radio- televisio- ja elokuvayhtiöitä luvanvaraisiksi. Koska näiden vapauksien käyttöön liittyy velvollisuuksia ja vastuuta, ne voidaan asettaa sellaisten muodollisuuksien, ehtojen, rajoitusten ja rangaistusten alaiseksi, joista on säädetty laissa, ja jotka ovat välttämättömiä demokraattisessa yhteiskunnassa kansallisen turvallisuuden, alueellisen koskemattomuuden tai yleisen turvallisuuden vuoksi, epäjärjestyksen tai rikollisuuden estämiseksi, terveyden tai moraalin suojelemiseksi, muiden henkilöiden maineen tai oikeuksien turvaamiseksi, luottamuksellisten tietojen paljastumisen estämiseksi tai tuomioistuinten arvovallan ja puolueettomuuden varmistamiseksi. Sananvapaus on perinteisesti mielletty eritoten poliittiseksi oikeudeksi. Sen on kuitenkin katsottu suojaavan kaikenlaista viestintää riippumatta siitä missä tarkoituksessa tieto tai mielipide on esitetty tai mikä on viestin sisältö. Lähtökohtana tulkinnassa on, ettei mikään tietty ilmaisun muoto olisi rajattu ennakolta sananvapaussäännöksen ulkopuolelle. Käytännössä sananvapautta ei kuitenkaan aina ole sovellettu näin laajasti koskemaan kaiken tyyppistä ilmaisua. 17 Kaikkien perusoikeuksien luonteeseen kuuluu, että ne sisältävät niin sanotun ydinalueen. Ydinalueella tarkoitetaan aluetta, jonka soveltamiseen suhtaudutaan erityisen jyrkästi. Perusoikeuden ydinalueeseen puutuminen tekee koko perusoikeuden tuoman turvan tyhjäksi. Poliittinen ja yhteiskunnallinen keskustelu on perinteisesti nähty sananvapauden ydinalueeksi. 18 Myös Euroopan 17 Manninen 2011, s Manninen 2011, s
18 ihmisoikeustuomioistuin on oikeuskäytännössään tähdentänyt, että poliittiseen ja yhteiskunnalliseen keskusteluun puuttumiselta vaaditaan erittäin painavia perusteita Sananvapauden perusteluja Sananvapaus voidaan nähdä nykyaikaisen demokraattisen yhteiskunnan kulmakiveksi. Toimiva demokraattinen yhteiskunta edellyttää, että julkista kansalaiskeskustelua poliittisista ja yhteiskunnallisista asioista voidaan käydä avoimesti ja niin, että jokaisella kansalaisella on vapaus, oikeus ja mahdollisuus ottaa osaa siihen. 20 Toisesta näkökulmasta katsottuna sananvapaus ei takaa ainoastaan demokraattista osallistumisoikeutta, vaan se on edellytyksenä myös kansalaisvelvollisuuksien suorittamiselle. 21 Sananvapautta voidaan perustella myös itsensä ilmaisemisen näkökulmasta. Itseilmaisu on tärkeä keino itsensä ja persoonallisuutensa kehittämisessä. Sananvapauden rajoitukset rajoittavat merkittävästi myös ihmisen henkistä kasvua ja persoonallisuutta, koska ihminen ei näin ollen pysty ilmaisemaan tuohtumuksensa määrää mielipidettä esittäessään. Hallituksen esityksen mukaan sananvapaussäännöksen keskeisenä tarkoituksena on taata kansanvaltaisen yhteiskunnan edellytyksenä oleva mielipiteenmuodostus, avoin julkinen keskustelu, joukkotiedotuksen vapaa kehitys ja moniarvoisuus sekä mahdollisuus vallankäytön julkiseen kritiikkiin. 22 Sananvapaus tarjoaa näin myös keinon valvoa valtion ja viranomaisten toimintaa. Esittämällä kritiikkiä ja arvostelemalla vallanpitäjiä ja näiden toimia julkisesti, estetään mahdollinen mielivalta ja korruptio. Näin sananvapaus on yksi julkisen vallan laadun tae Sananvapauden rajoittaminen Sananvapaus on siis erittäin tärkeä ja perustavanlaatuinen perus- ja ihmisoikeus. Millä perusteella sitä sitten pitäisi rajoittaa? Liberaalin sananvapauskäsityksen edustajan valistusfilosofi John Stuart Millin mukaan vapaus lausua ja julkaista mielipiteitä on yhtä tärkeää kuin itse ajattelun vapaus. 24 Samalla Mill kuitenkin tunnustaa, että sananvapautta voi käyttää myös väärin. Valheita voidaan 19 Ks. esimerkiksi Handyside v. Yhdistyneet kuningaskunnat Pöyhtäri, Haara, & Raittila 2013, s Grimm 2009, s HE 309/1993 vp. Yksityiskohtaiset perusteut, l. Lakiehdotusten perustelut, 1.1 Laki Suomen Hallitusmuodon muuttamisesta, Kortteinen 1996, s Mill 1982, s
19 julistaa niin äänekkäästi, että kukaan ei enää kuule totuutta. 25 Millin mukaan mielipiteiden rajoitukseton esittäminen on sallittava, mutta sillä edellytyksellä, että esittäminen tapahtuu maltillisesti ja rehellisen keskustelun rajojen sisällä. 26 Sananvapautta rajoittamaan voidaan määrätä erilaisia säännöksiä suojelemaan muita tärkeitä yksilöiden ja ryhmien oikeuksia. 27 Raja siihen, mitä ei mielipidettä ilmaistaessa ole enää pidettävä maltillisena tai rehtiin ja rehelliseen keskusteluun kuuluvana, on kuitenkin mahdotonta tarkasti määritellä. 28 Nämä perustelut tulisi ottaa huomioon, kun punnitaan vihapuheen ja sananvapauden välistä ristiriitasuhdetta. Täydellistä ratkaisua nämäkään perustelut eivät asiaan kuitenkaan tuo. Euroopan ihmisoikeustuomioistuin on muokannut osaltaan eurooppalaista sananvapauskäsitystä. Se on antanut osansa keskusteluun toteamalla, että sananvapauden rooli demokraattisen yhteiskunnan kulmakivenä tehostuu eritoten silloin, kun demokraattisesti kansaa edustamaan valittu edustaja esittää mielipiteitä. Tässä tilanteessa sananvapauden tulee koskea myös loukkaavia, järkyttäviä ja häiritseviä näkemyksiä ja ajatuksia. 29 Ihmisoikeustuomioistuimen mukaan poliittisilla puolueilla on oikeus ottaa osaa julkiseen keskusteluun maahanmuuttopolitiikan osalta, mutta nöyryyttävistä ilmaisuista ja rasistisesta syrjinnästä on pitäydyttävä. 30 Euroopan ihmisoikeustuomioistuin on myös useiden tuomioidensa kautta tähdentänyt, että demokraattiseen yhteiskuntaan kuuluvat avarakatseisuus, suvaitsevaisuus ja pluralismi edellyttävät, että sananvapauden turvin voidaan esittää myös ajatuksia ja mielipiteitä, jotka voivat loukata, shokeerata ja häiritä. 31 Kun vihapuhekeskustelun yhteydessä maailmalla on pohdittu, miten ja millä tavalla sananvapauden puitteissa mielipiteitä voidaan esittää, esille on nostettu ajatus rajan vetämisestä väkivaltaan yllyttämiseen. Väkivaltaan yllyttämisen ei ole katsottu edistävän ajatusten ja ideoiden vaihtoa millään tavalla, vaan se nähdään pikemmin kehitystä haittaavana tekijänä. Sen ei ole katsottu synnyttävän keskustelua, ainoastaan väkivaltaa. 32 Myös Suomessa on esitetty, että kiihottamisrikoksen tunnusmerkistön tulisi käsittää nimenomaan kaikki uhkaaminen, mutta solvaus ja panettelu tulisi siitä poistaa kokonaan Neuvonen 2012, s Mill 1982, s Neuvonen 2012, s Mill 1982, s EIT Castells v Espanja (1992) kohta EIT Feret v Belgia (2009) kohta EIT Handyside v Yhdistyneet Kuningaskunnat (1976) kohta Rosenfeld 2012, s
20 Euroopan ihmisoikeussopimuksen (EIS) 10 artiklan mukaan sananvapautta saa rajoittaa demokraattisessa yhteiskunnassa ainoastaan silloin, kun se on välttämätöntä. 34 Lainsäädännöllä vihapuheeseen puuttuminen vaatii puuttumista myös perusoikeuksien tuomaan turvaan ja oikeuteen. Perusoikeuksia on mahdollista rajoittaa nykyään vaan tiukoin edellytyksin. Perusoikeuksien rajoitusedellytyksien tyhjentävä lista on: (1) lailla säätämisen vaatimus, (2) täsmällisyys- ja tarkkarajaisuusvaatimus, (3) rajoitusperusteen hyväksyttävyys, (4) ydinalueen koskemattomuusvaatimus, (5) suhteellisuusvaatimus, (6) oikeusturvavaatimus, (7) ihmisoikeusvelvoitteiden kunnioittaminen. 3. Vihapuheen historia ja nykyaika Kuten aiemmin mainitsin, ilmiönä vihapuhe ei ole mitenkään uusi. Erilaisuuden suvaitseminen on ollut jo aikojen alusta vaikeaa ihmiselle ja sitä voidaankin pitää jopa ihmislajille ominaisena piirteenä. Nykyään vallitsee kuitenkin käsitys, jonka mukaan vihapuheen tuottaminen nähdään opituksi käytökseksi. Sen ajatellaan olevan seurausta sosialisaatiosta ja näin ollen yhteiskunnalla on siihen suuri vaikutus. 35 Tähän näkemykseen voidaan perustaa käsitys siitä, että vihapuheen määritelmän mukaiseen käyttäytymiseen vaikuttaa voimakkaasti kulttuuriset ja ympäristölliset seikat. Osaksi yhteiskuntaa kasvaessaan, yksilö oppii vallitsevan arvojärjestelmän ja siihen liittyvät toimintamallit. Näin ollen vihapuhetta ja sen tuottamista voidaan myös muokata. Toinen maailmansota voidaan kuitenkin nähdä ensimmäisenä vihapuheen historiaa muovanneena virstanpylväänä. Sodan aikaisten rikosten jälkeen vihapuheen ja sananvapauden välinen suhde nousi ensimmäistä kertaa yhteiskunnalliseksi kysymykseksi. Varsinainen lainsäädäntö vihapuheeseen liittyen useimmissa valtioissa on viimeisen 60 vuoden peruja, vaikkakin kiihkeimmillään vihapuhekriminalisointien säätäminen on ollut viimeisen 30 vuoden aikana. 36 Natsisaksan lisäksi historiasta löytyy myös tuoreempia esimerkkejä vihapuheesta kansanmurhan yhteydessä. Ruandassa vuonna 1994 hutujen ja tutsien vuosisatoja kestänyt vihanpito kärjistyi kansanmurhaan, jossa kuoli 100 päivän aikana ihmistä. Kansanmurha kohdistui pääasiassa yhteiskunnassa valtaa pitäneeseen tutsivähemmistöön, mutta uhreiksi joutuivat myös hutut, jotka vastustivat veritöitä tai suojelivat tutseja. Paikallinen valtion tukema radiokanava 34 Euroopan Ihmisoikeussopimus (EIS). 35 Pöyhtäri, Haara & Raittila 2013, s Pöyhtäri, Haara & Raittila 2013, s.27 8
21 Radio Television Libre des Mille Collines kannusti lähetyksissään hutuja kansanmurhaan. Lähetyksissä muun muassa kehotettiin raiskaamaan tutsi-naisia sekä annettiin yksityiskohtaisia ohjeita torakka-tutsien tappamiseksi. Jälkeen päin on arvioitu, että radiokanavan rooli kansanmurhassa saattoi olla merkittävä, eivätkä sodan tuhot olisi välttämättä nousseet niin suuriksi ilman sen välittämää propagandaa. 37 Maahanmuuttopolitiikan arvostelua ja islamkriittisyyttä on nykyaikaisessa Euroopassa esiintynyt voimistuvasti jo 1970-luvulta asti. New Yorkin vuoden 2001 terrori-isku ja Madridin ja Lontoon pommi-iskut vuosina 2004 ja 2005 olivat viimeinen sysäys kehitykselle, joka levitti maahanmuuttovastaisia asenteita ympäri Eurooppaa 38. Näitä tapahtumia seuranneet vuoden 2005 Muhammed-pilapiirroskohu ja tuoreimpana tapauksena 2015 tammikuussa tapahtunut Charlie Hebdo- verilöyly ovat vahvistaneet kielteisiä asenteita ja kiihdyttäneet islamin vastaista keskustelua. 7. tammikuuta 2015 aseistautuneet miehet hyökkäsivät pariisilaisen Charlie Hebdo- lehden toimitukseen. Charlie Hebdo on Ranskan poliittista vasemmistoradikalismia edustava viikoittain ilmestyvä satiirilehti. Hyökkääjien tulituksessa surmansa sai 12 ihmistä. Kahdeksan uhreista kuului lehden toimitukseen. Surmapaikalta paetessaan hyökkääjien on kerrottu huutaneen Olemme kostaneet profeetan puolesta. 39 Otsikoissa iskuihin yhdistettiin Jemenin al-qaida. 40 Uutisoinnissa iskun motiivina pidettiin lehden julkaisemia Muhammad-pilakuvia. Tiedotusvälineissä iskua luonnehdittiin hyökkäykseksi sananvapautta vastaan ja maailman poliittiset johtajat luokittelivat hyökkäyksen terrori-iskuksi. 41 Charlie Hebdo- lehden oman kuvauksen mukaan se pilkkaa kaikkea ääriajattelua ja uskonnollista fundamentalismia. Lehden julkaisuille on ollut ominaista kärkäs arvostelu joka on esitetty toisinaan jopa melko epäkunnioittavaan ja epäasialliseen sävyyn. Lehti joutui oikeuteen vuoden 2005 Muhammad-pilakuvakohun seurauksena kun se julkaisi Jyllands- postenin pilakuvan profeetta Muhammadista. Lehden toiminta on jakanut mielipiteitä niin maailmalla kuin Ranskassakin. Muun muassa Ranskan pääministeri Dominique de Villepi on ilmaissut pitävänsä lehden toimintaa vastuuttomana, mutta esimerkiksi pääministeri Nicolas Sarkozy antoi lehdelle tukensa Muhammad-pilakuviin liittyvässä oikeudenkäynnissä marraskuuta 2011 lehti julkaisi 37 Pöyhtäri, Haara, & Raittila 2013, s Pöyhtäri, Haara, & Raittila 2013, s Länsi-Savo s.20; Länsi-Savo
22 erikoisnumeron nimellä Charia Hebdo. Numerossa muun muassa esitettiin lehden vierailevana toimittajana profeetta Muhammad. Erikoisnumeron julkaisemisen jälkeen lehden toimitustiloihin tehtiin polttopulloisku. Ääri-islamismin lisäksi Charlie Hebdo on pilkannut myös muita uskontoja. Lehden hampaissa on ollut muun muassa katolisen kirkon johtaja Paavi. Vastareaktiona iskuille syntyi Je suis Charlie-kampanja (Minä olen Charlie) kun toimittajat ja pilapiirtäjät ympäri maailmaa osoittivat myötätuntonsa ja tukensa Charlie Hebdolle, uhrien omaisille ja sananvapaudelle. Je suis Charlie iskulauseella tuomittiin sananvapauden tukahduttaminen väkivallalla. Eri puolilla maailmaa järjestettiin tukimielenosoituksia. Pariisin Place de Républiquelle kokoontui yli 1,5 miljoonaa ihmistä rauhanmarssiin, jossa valtionjohtajat marssivat sananvapauden puolesta. Rauhanmarssi herätti maailmalla myös kritiikkiä. Esimerkiksi RSF eli Reperters Sans Frontières (Toimittajat ilman rajoja järjestö) huomautti, että marssissa näkyvimmillä paikoilla sananvapauden puolesta marssi useita valtion päämiehiä, jotka omissa maissaan ovat järjestäneet sananvapauden toteutumisen hyvin heikosti. Osaa valtion johtajista syytettiin tiedotusvälineissä siitä, että he käyttivät rauhanmarssia keinona silotella julkisuuskuvaansa päästäkseen eroon kyseenalaisesta maineestaan. 43 Myös Je Suis Charliekampanja sai osakseen arvostelua ja sitä syytettiin vastakkainasettelun vahvistamisesta sananvapauden puolustamisen varjolla. Muun muassa Tallinnan yliopiston professori Jyrki Käkönen kirjoitti, että länsimaisten arvojen puolesta kampanjointi on osoitus sananvapauteen kuuluvan vastuun unohtamisesta. Käkösen mukaan muslimeille tärkeiden tapojen ja arvojen pilkkaaminen ei rajoitu vain ääri-islamistien arvosteluun vaan kohdistuu yhtä lailla myös tavallisiin uskovaisiin ja se kielii arvostuksen puutteesta. Käkönen toteaa, että länsimaisten arvojen äänekäs puolustaminen islamilaisten arvojen kustannuksella edistää vastakkainasettelua. 44 Verilöylyn jälkeen Charlie Hebdo julkaisi erikoisnumeron, jota painettiin 7 miljoonaa kappaletta. Lehden kannessa on teksti Kaikki on annettu anteeksi sekä profeetta Muhammad, joka pitelee kädessään Je suis Charlie- kylttiä. Numeron julkaisemista vastaan protestoitiin järjestämällä mielenosoituksia ympäri maailmaa ja osa mielenilmauksista kärjistyi väkivaltaisuuksiin sekä tuhotöihin. 45 Tämän kaltaiset tapahtumat ovat vahvistaneet kielteisiä asenteita maahanmuuttoa kohtaan sekä kiihdyttäneet islamin vastaista keskustelua. Tätä kehitystä on kuvattu jopa monikulttuurisuuden takaiskuksi. 46 Keskusteluissa on vahvistunut näkemys, jonka mukaisesti monikulttuurisuutta on Ks Vertovec & Wessendorf 2010, s
23 kuvattu ideologiaksi, joka ihannoi etnisyyttä ja kulttuurista erilaisuutta. Monikulttuurisuuden vastustajat ovat sitä mieltä, että monikulttuurisuuden turvin eri etnisten ryhmien annetaan toimia yhteiskunnassa omaehtoisesti ilman vastuuta ja velvollisuuksia. Monikulttuurisuuden kritisoidaan kieltäytyvän tiedostamasta maahanmuuttoon liittyviä ongelmia sekä tukahduttavan poliittisella korrektiudellaan yhteiskunnallisesti tarpeellisen keskustelun. Sharia- lain kaltaisten vaarallisten kulttuuristen ja etnisten tapojen tukemisella monikulttuurisuuden uskotaan luovan edellytykset ja suotuisan toimintaympäristön terrorismille. Tällaisen nousussa olevan monikulttuurisuuskriittisyyden ympärille on rakentunut kansallismielisiä puolueita ympäri Eurooppaa. Puolueiden tavoitteena on maahanmuuttoa rajoittamalla suojella kansallista kulttuuria. Välineenä tavoitteen saavuttamiseksi käytetään usein populismia. 47 Myös islamia vastustavat liikkeet ovat yleistymässä. Tunnetuimpana esimerkkinä on vastajihadliike, jolla uskotaan olevan kytköksiä useisiin Euroopan maihin ja joka toimii myös internetissä. Liikkeen toimintatapoihin kuuluu muun muassa muslimeihin ja islaminuskoon liittyvien uhkakuvien levittäminen. Vastajihad- liike väittää muslimiväestön lähitulevaisuudessa syrjäyttävän kantaväestön suuremman syntyvyyden voimin Euroopassa. Näiden uhkakuvien tulevaisuus on Eurabia, jossa vallitsee islaminusko. 48 Liike kuvailee muslimien tekemiä raiskausrikoksia ylläpitämillään verkkosivustoilla Gates of Vienna ja Brussels Journal, pyrkimyksenään näyttää toteen, että islaminuskoon liittyy oleellisesti väkivaltaisia ja naisia alistavia piirteitä Vihapuheen historia ja ilmentymät Suomessa Suomen historiassa vihapuheen tyyppistä pilkkaa ja halveksuntaa voidaan katsoa olleen jo Ruotsin vallan ajoista lähtien. Valtaapitävät ruotsalaiset ovat olleet luonnollinen ja helppo vihan kohde, samoin venäläiset Suomen siirryttyä Venäjän vallan alaisuuteen. 50 Äärimmilleen viha Venäjää ja venäläisiä kohtaan kärjistyi itsenäistymisen jälkeen ja toisen maailmansodan aikaan. Noihin aikoihin myös venäläisyyteen yhdistyvään kommunismiin suhtauduttiin toisinaan hyvin aggressiivisesti. Noista ajoista lähtien eräänlainen venäläisviha on säilynyt vaihtelevalla voimakkuudella osana suomalaista yhteiskuntaa ja vihapuhekulttuuria näihin päiviin saakka. 51 Myös viha ruotsalaisia kohtaan on siirtynyt kielikysymyksen muodossa läpi historian 47 Pöyhtäri, Haara, & Raittila 2013, s Jalonen 2011, s ; Ferguson Jalonen 2011, s Pöyhtäri, Haara, & Raittila 2013, s Pöyhtäri, Haara, & Raittila 2013, s
24 nykypäivään. Kielikysymyksen sisältö vain on muuttunut Suomen kansalliskielen valitsemisesta pakkoruotsin asemaan. Vihan ruotsinkieltä ja suomenruotsalaisia kohtaan arvellaan olevan yhteydessä eräänlaiseen herravihaan ja ylemmän kastin halveksuntaan. Suomen sivistyneistö ja yläluokka olivat hyvin pitkään ruotsinkielisiä, joten ruotsinkielen assosioituminen luokkajakoon voi olla mahdollista. 52 Muita yleisiä vihapuheen kohteita Suomessa ovat kautta historian olleet muun muassa saamelaiset ja romanit. Erityisesti näihin kahteen vähemmistöryhmään on aina liittynyt valtaväestön taholta voimakas stereotypisoiminen, leimaaminen ja pilkkaaminen. Myös sukupuoli- ja seksuaalivähemmistöt ovat saaneet osansa. Aggressiivisimmillaan keskustelu ja vihapuhe kävivät netissä kävivät vuoden 2014 lopulla kun eduskunnassa äänestettiin uuden tasaarvoisen avioliittolain kohtalosta. Eduskunta päätyi kannattamaan uuttaa tasa-arvoista avioliittolakia äänin Tämä ei kuitenkaan kaikkia miellyttänyt. Keskustelu jatkuu edelleen. Myös maahanmuuttokriittisyys ja rasistinen puhe on hyvin ominaista suomalaiselle vihapuhekulttuurille. Suomalaisten joukkotiedotusvälineiden keskuudessa on viime vuosien aikana ollut havaittavissa uudenlainen asennoituminen maahanmuuttopolitiikkaan. Mediaa voidaan pitää yhtenä tekijänä maahanmuuttokriittisten mielipiteiden esiinnousulle. Aiemmin valtamedian suhtautumista maahanmuuttopoliittisiin kysymyksiin voitiin kuvailla hyvin varovaiseksi, mutta viime vuosien aikana tilaa ja kuuluvuutta on annettu lisääntyvässä määrin myös hyvin voimakkaille maahanmuuttopolitiikkaa kritisoiville äänille. 53 Tuoreimpia kotimaisia esimerkkejä muukalaisvihan lietsomisesta ovat kesän 2014 nuorisorikosjengiin ja maaliskuussa 2015 Helsingin Tapanilassa tapahtuneeseen joukkoraiskaukseen liittyneet keskustelut internetissä ja sosiaalisessa mediassa. Kesällä 2014 pääasiassa Helsingin Alppipuistossa ja Itä-Helsingissä noin vuotiaista pääasiassa maahanmuuttajataustaisista nuorista koostuva katujengi kierteli pahoinpitelemässä ja ryöstelemässä lapsia ja nuoria. Netin keskustelupalstoilla ja sosiaalisessa mediassa tämä aiheutti vihapuheen vyöryn ja netissä levitettiin oletettujen jengin jäsenten nimi- ja yhteystietolistaa. Poliisi joutui puuttumaan asiaan selventämällä, että osalla listalle päässeistä henkilöistä ei ollut mitään tekemistä asian kanssa. Sosiaalisessa mediassa kehotettiin avoimesti kansalaisia toimimaan oman maan sekä sen lasten ja nuorten turvallisuuden takaamiseksi. Oman käden oikeutta oltiin valmiita käyttämään kun netissä koottiin katupartioita katujen puhdistamiseksi ja turvallisuuden palauttamiseksi. 54 Maaliskuussa 2015 Helsingin Tapanilassa poikajoukko ahdisteli nuorta naista lähijunassa ja raiskasi tämän junasta poistumisen jälkeen. Joukkoraiskauksesta syytettyinä on viisi 52 Pöyhtäri, Haara, & Raittila 2013, s Raittila 2009, s
25 maahanmuuttotaustaista nuorta. Myös tämän tapauksen jälkeen internetissä yltyi raivo, joka kohdistui somaliyhteisöön. Vihaa lietsottiin keskustelupalstoilla eikä leimaavilta ja jopa väkivaltaan yllyttäviltä ilmauksilta vältytty. 4. Vihapuhe sananvapauden rajoittajana Kuten aiemmin mainitsin sananvapauden ja vihapuheen kriminalisoinnin välillä vallitsee perusoikeuksien kollisio. Kollisiotilanteessa on pyrittävä löytämään ratkaisu joka turvaa mahdollisimman hyvin molempien kilpailevien perusoikeuksien toteutumisen. 55 Punninnassa on otettava huomioon perusoikeuksien periaatevaikutus. Periaatevaikutuksen mukaan perusoikeudet vaikuttavat eräänlaisina optimointikäskyinä, mikä tarkoittaa sitä, että periaate voi toteutua erilaisissa asteissa. Näin ollen on tehtävä päätös siitä, kummalle periaatteelle kollisiotilanteessa annetaan enemmän painoarvoa. 56 Nykyaikaisessa oikeusvaltiossa voidaan pitää yleisesti hyväksyttynä tosiasiana sitä, että rasistiset ja muukalaisvihaan lietsovat teot loukkaavat ihmisoikeuksia. Kotimaisen näkemyksen mukaan niitä tulisi pyrkiä estämään, jotta demokratian vakaus ja oikeusvaltion periaatteet saataisiin pidettyä turvattuina. 57 Euroopan ihmisoikeustuomioistuimen oikeuskäytännön valossa voidaan todeta, että rasismin ja muukalaisvihan vastainen asenne on koko Euroopan laajuinen. Rasistisen ja muukalaisvihaan yllyttävän kirjoittelun eli vihapuheen kriminalisoiminen rajoittaa kuitenkin tuntuvasti sananvapautta. Millä vihapuheen kriminalisointia sitten voidaan perustella? Ensimmäisenä ohjenuorana vihapuheen kriminalisoinnin hyväksyttävyyttä punnittaessa voidaan pitää rasistisen ilmaisun haitallisuutta pluralistiselle yhteiskunnalle, ihmisoikeuksien toteutumiselle sekä demokratian ja oikeusvaltion periaatteille. Kriminalisoiminen voidaan katsoa tarpeelliseksi, jotta voidaan taata yhteiskunnallisen järjestyksen ja turvallisuuden säilyminen. 58 Pluralistisen yhteiskunnan olemassaolon turvaamiseksi voidaan tukeutua vihapuheen kriminalisoimiseen. 59 Perustelun mukaan rasistisen ilmaisun itsessään voidaan katsoa uhkaavan niin totaalisesti demokratian ja tasa-arvoisuuden periaatteiden toteutumista, että kriminalisointi nähdään välttämättömäksi. Rangaistusuhan säätämisellä pyritään turvaamaan perus- ja 55 Viljanen 2001, s Alexy 1986, s. 76 & HE 317/2010 vp s Barendt 2005, s Ilman 2005, s